**ΔΕΛΤΙΟ ΤΥΠΟΥ**

ΝΥΧΤΕΣ TANGO ΜΕ ΤΗΝ ΓΕΩΡΓΙΑ ΒΕΛΗΒΑΣΑΚΗ|Π.Ε ΧΑΛΚΙΔΙΚΗΣ

Το Κέντρο Πολιτισμού της Περιφέρειας Κεντρικής Μακεδονίας και η Περιφερειακή Ενότητα Χαλκιδικής παρουσιάζουν τις Νύχτες Tango με την Γεωργία Βεληβασάκη.

**Παρασκευή 20 Δεκεμβρίου 2019 |Ώρα 20:00 |ΕΙΣΟΔΟΣ ΕΛΕΥΘΕΡΗ|** **ΔΗΜΟΤΙΚΟ ΘΕΑΤΡΟ ΠΟΛΥΓΥΡΟΥ**

Η Γεωργία Βεληβασάκη, μια μαγική μεσογειακή φωνή, μαζί με ένα σύνολο κορυφαίων δεξιοτεχνών μουσικών, τον Φίλιππο Κωσταβέλη στο πιάνο, τον Ανδρέα Ζιάκα στην κιθάρα και τον Δημήτρη Αραμπατζή στο bandoneon, μας παρουσιάζουν ένα κοντσέρτο με τα πιο έξοχα αργεντίνικα τραγούδια, τον ανθό του κλασικού και σύγχρονου Τάνγκο.

Στο πρόγραμμά τους συμπεριλαμβάνονται αριστουργήματα της ζωντανής φλογερής και νοσταλγικής μουσικής του Μπουένος Άιρες, σε συνθέσεις των μαέστρων του είδους, Astor Piazzolla, Pedro Laurenz, Casimiro Alcorta, Carlos Gardel, Luis Borda κ.α. Σαγηνευτικές και νοσταλγικές μελωδίες πέρα από τον Ατλαντικό, φτάνουν στη Μεσόγειο για να ανταμώσουν με τραγούδια του Αττίκ, του Μιχάλη Σουγιούλ, του Κώστα Γιαννίδη, αλλά και με μεταγραφές παραδοσιακών Τάνγκο από τον Πωλ Μενεστρέλ, την εποχή του μεσοπολέμου. Ορμητικοί ρυθμοί, πάθη, αισθήματα βαθιά, δύο κόσμων που τους ενώνει η μουσική και η θάλασσα. Την παράσταση εμπλουτίζει, με φλόγα και ένταση, το αριστοτεχνικό ζευγάρι χορευτών του αργεντίνικου Tάνγκο, Lydia Dunez & Giannis Sapatoris.

Συμμετέχει με τη φωνή του ο ερμηνευτής Αλέξανδρος Τζοβάνης.

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΣΥΝΔΙΟΡΓΑΝΩΣΗ:

**Περιφερειακή Ενότητα Χαλκιδικής**

****

ΜΕ ΤΗ ΣΤΗΡΙΞΗ:

**του Δήμου Πολυγύρου**

ΧΟΡΗΓΟΙ ΕΠΙΚΟΙΝΩΝΙΑΣ:

 

|  |
| --- |
|  |